Document ID: /roh_data/filtered/fineweb-2-filterrobots_roh.jsonl.gz/14466

Suenter che Fredy Pargätzi è stà durant 26 onns alla testa dil comité d'organisaziun è quest onn per l'emprema giada Marc Gianola responsabel per il turnier. El è l'anteriur capitani dal HCD.
Plinavant è vegnì enconuschent che la SRG SSR ed il HC Tavau prolungeschan il contract per il Cup Spengler per tschintg onns enfin l'onn 2021. Ushia pon las plattafurmas da SRF, RTS, RSI ed RTR vinavant rapportar exclusivamain dal turnier da tradiziun. Plinavant producescha la SRG era en il futur il signal mundial per tuttas partidas.
Procurar per in turnier attractiv procuran en emprema lingia las sis equipas. Sper las equipas svizras da Tavau e Lugano ein quei il Team Canada, Dinamo Minsk dalla Belorussia, l'equipa russa Jekaterinburg e Mountfield HK dalla Tschechia. Las equipas han tuttas la medema finamira: Da mussar bun hockey dad ault nivel.
RR actualitad 08:00